सामग्री: जिस तेज़ी से कीटाणु और अन्य रोगजनक जीव, एंटीबायोटिक दवाओं के प्रति प्रतिरोधक क्षमता विकसित कर रहे हैं, उससे एंटीबायोटिक दवाएं, कई बीमारियों से लड़ने में बेअसर साबित हो जाएंगी. और इससे आगे चल कर हर साल एक करोड़ लोगों की जान जाने का अंदेशा है. 

अभी तक हर साल दुनिया भर में 7 लाख लोग ऐसे रोगों से मर जाते हैं, जिन पर दवाओं का असर नहीं होता. पिछले एक दशक में हानिकारक बैक्टीरिया के ख़िलाफ़ जिन एंटीबायोटिक्स का उपयोग किया जा सकता था, उनका असर अब कम होता जा रहा है. 

इसी दौरान, अन्य रोग पैदा करने वाले वायरस, फफूंद और अन्य परजीवी भी इन दवाओं से लड़ने की शक्ति विकसित कर रहे हैं. मतलब ये कि इनकी वजह से जो बीमारियां होती हैं, उनका इलाज करना और भी मुश्किल हो रहा है. जानकारों का कहना है कि जल्द ही कुछ नहीं किया गया तो दुनिया भर में हर साल एक करोड़ लोगों की मौत ऐसे रोगाणुओं से होगी, जिन पर मौजूदा दवाओं का असर नहीं होता.

हम सभी दिन भर में न जाने कितनी चीज़ें छूते हैं. उन सभी पर कई प्रकार के कीटाणु, जीवाणु और वायरस चिपके रहते हैं. वो किसी ना किसी सूरत में हमारे शरीर में दाखिल हो जाते हैं और हमें बीमार करते हैं. 

समाप्त

कोविड-19 महामारी का वायरस CoV-2 गत्ते पर 24 घंटे तक ज़िंदा रह सकता है, जबकि प्लास्टिक और स्टील वग़ैरह पर तीन दिन तक. कुछ बैक्टीरिया, ग़ैर जानदार चीज़ों पर कई महीने तक रह तक ज़िंदा सकते हैं. इसीलिए, लगातार हर सतह को साफ़ रखने की सलाह दी जाती है.

तांबे के दरवाज़े के हैंडल

जानकार कहते हैं, अब जबकि हम जान चुके हैं कि किस प्रकार की सतह पर कौन-सा कीटाणु या बैक्टीरिया कितनी देर तक ज़िंदा रह सकता है तो क्यों ना हम एंटी बैक्टीरियल परत के लेप का इस्तेमाल शुरू कर दें. तांबे की मिश्रित धातुओं को इसके लिए सबसे अच्छा विकल्प माना गया है. 

ये धातु महज़ 2 घंटे में 99.9 फ़ीसद बैक्टीरिया मारने की क्षमता रखती है. प्राचीन काल में भारत और यूनान के लोग तो खाना तांबे के बर्तनों में ही बनाते थे. भारत में तो आज भी तांबे के बर्तनों को सेहत के लिए अच्छा माना जाता है.

यूनान में वैज्ञानिक प्रयोगों के लिए भी तांबे के बर्तनों का इस्तेमाल होता था. लेकिन आज ये धातु महंगी होने की वजह से कम इस्तेमाल होने लगी हैं. इसकी जगह स्टील और प्लास्टिक ने ले ली है. 

तांबे के बर्तनों की साफ़-सफ़ाई भी आसान काम नहीं है. इसीलिए कुछ लोग इसे नापसंद करते...\nपिछली सामग्री को संक्षेप में निम्नानुसार किया जा सकता है:
दुनिया में  हर साल एक करोड़ लोगों  की जान जाएगी. जी हां, एक करोड़.